stanford-oval/wikipedia huggingface dataset:
Johan David Zander

Johan David Zander (15. lokakuuta 1752 Tukholma – 21. helmikuuta 1796 Tukholma) oli ruotsalainen säveltäjä, viulisti ja kapellimestari. Hän oli vuodesta 1772 kuninkaallisen hovin palveluksessa, vuodesta 1788 lähtien toisena konserttimestarina. Vuonna 1784 hänestä tuli myös Carl Stenborgin teatterin pääkapellimestari. Zanderista tehtiin Ruotsin kuninkaallisen musiikkiakatemian jäsen vuonna 1788. Hän oli monipuolinen muusikko, mutta eniten hän vaikutti koomisten oopperoiden säveltäjänä.
Muusikkoperheeseen syntynyt Zander esiintyi orkesteri- ja kamarimuusikon tehtäviensä ohella usein solistina. Vaikka hän oli taustaltaan viulisti, hän soitti välillä myös alttoviulua ja selloa. Näyttämömusiikin säveltäjänä Zander debytoi vuonna 1781 teoksella Kopparslagaren, jonka sanat ovat Carl Envallssonin käsialaa. Teos osoittautui suureksi menestykseksi.
25. tammikuuta 1784 Ruotsin ritarihuoneen suuressa salissa juhlittiin Kustaa III:n syntymäpäiviä, joiden yhteydessä hovikapellimestari Francesco Antonio Uttini johti kokonaan Zanderin töistä koostuneen konsertin, jossa säveltäjä myös itse esiintyi viulusolistina. Zander myös johti itse kapellimestarina Joseph Haydnin ja Carl Stamitzin teosten esityksiä. Haydnin vaikutus kuuluu hänen omissa sävellyksissään. Hänen uskotaan lähteneen Stenborgin teatterin palveluksesta vuonna 1794, mutta hän jatkoi työskentelyä hovikappelissa.
Ainoa Zanderin säilynyt suurimuotoinen orkesteriteos on neliosainen sinfonia B-duurissa (1785). Hänen säveltämistään konsertoista yksikään ei ole säilynyt. Pianokappaleita, kappaleita pianolle ja viululle sekä eräs harppusävellys ilmestyivät painettuina Olof Åhlströmin julkaisussa Musikaliskt tidsfördrif. Pianosäesteisiä lauluja ja aarioitakin on säilynyt; kamarimusiikkiin kuuluu kolme jousikvartettoa, jotka ovat todennäköisesti peräisin 1770-luvulta.
Aiheesta muualla

IMSLP: Johan David Zander: nuotteja
Gdańsk Lech Wałęsan lentoasema

Gdańsk Lech Wałęsan lentoasema (IATA: GDN, ICAO: EPGD) on Puolan Gdańskissa sijaitseva kansainvälinen lentoasema. Se on nimetty Puolan entisen presidentin Lech Wałęsan mukaan. Lentoaseman suurimpia käyttäjiä ovat halpalentoyhtiöt, kuten Ryanair ja Wizz Air.
Lentoasemalta on bussi- ja junayhteydet sekä Gdańskin että Gdynian keskustaan.
Lentoyhtiöt ja kohteet

| Lentoyhtiö | Kohteet |
| --- | --- |
Aegean Airlines: Charter: Iraklion
Buzz: Charter: Burgas, Iraklion, Palma de Mallorca, Rodos, Tirana, Varna, Zakynthos
Enter Air: Kausittainen: Bodrum Charter: Antalya, Burgas, Hurghada, Enfidha, Korfu, Girona, Kos, Palma de Mallorca
Eurowings: Düsseldorf
KLM: Amsterdam
LOT Polish Airlines: Krakova, Varsova-Chopin Kausittainen: Barcelona, Burgas, Dubrovnik, Hania, Kavala, Korfu, Ródos, Rooma-Fiumicino, Rzeszow, Split, Thessaloniki, Tirana, Zadar
Lufthansa: Frankfurt, München
Norwegian Air Shuttle: Bergen, Helsinki, Kööpenhamina, Oslo, Tukholma-Arlanda, Trondheim
Onur Air: Charter: Antalya
Pegasus Airlines: Charter: Antalya
Ryanair: Alicante, Bergamo, Birmingham, Bristol, Cork, Dublin, Edinburgh, Göteborg, Krakova, Kööpenhamina, Leeds/Bradford, Lontoo-Stansted, Malta, Manchester, Odessa, Sandefjord, Tukholma-Skavsta, Wrocław Kausittainen: Ateena, Hampuri, Pafos, Pisa, Reus
Scandinavian Airlines: Kööpenhamina, Oslo Kausittainen: Tukholma-Arlanda
Smartwings: Kausittainen: Hania, Iraklion, Rodos, Thessaloniki
Wizz Air: Aberdeen, Ålesund, Bari, Beauvais, Bergamo, Bergen, Billund, Bodø, Doncaster/Sheffield, Dortmund, Edinburgh, Eindhoven, Göteborg, Hampuri, Haugesund, Harkova, Kiova-Žuljany, Kristiansand, Kutaisi, Lárnaka, Liverpool, Lontoo-Gatwick, Lontoo-Luton, Lviv, Malmö, Molde, Odessa, Oslo, Reykjavik-Keflavík, Sandefjord, Stavanger, Tromssa, Trondheim, Tukholma-Arlanda, Turku, Zaporižžia Kausittainen: Barcelona, Mykonos
Aiheesta muualla

Kuvia tai muita tiedostoja aiheesta Gdańsk Lech Wałęsan lentoasema Wikimedia Commonsissa
Jere Achren

Jere Achren (s. 16. kesäkuuta 1987) on suomalainen pesäpalloilija. Achren edustaa Superpesiksessä pelaavaa kasvattajaseuraansa Pattijoen Urheilijoita, joiden kanssa hänellä on sopimus kauden 2020 loppuun saakka. Sisäpelissä hän pelaa etenijänä. Kaudella 2018 alkaneella urallaan Superpesiksessä Achren on pelannut 53 runkosarjaottelua. Näissä hän on lyönyt yhden kunnarin ja seitsemän tavallista juoksua, tuonut 70 juoksua ja kerännyt 157 kärkilyöntiä. Kuudessa pelaamassaan pudotuspeliottelussa kahdeksan juoksua ja kerännyt 22 kärkilyönriä.
Joel Ratkovic Berndtsson

| Joel Ratkovic Berndtsson |
| --- | --- |

Henkilötiedot
Syntynyt: 18. lokakuuta 2003 (ikä 20) Kungälv, Ruotsi
Kansalaisuus:   Ruotsi
Jääkiekkoilija
Lempinimi:  JRB
Pelipaikka:  vasen laitahyökkääjä
Maila:  vasen
Pituus:  184 cm
Paino:  81 kg
Seura
Seura:  Kristianstads IK
Sarja:  HockeyEttan
Pelinumero:  41
Pelaajaura
Pääsarjaura:  2022–
Aik. seurat:  Frölunda HC (SHL) FPS (Mestis)
NHL-varaus:  202. varaus, 2022 Buffalo Sabres
Joel Ratkovic Berndtsson (s. 18. lokakuuta 2003 Kungälv, Ruotsi) on ruotsalainen jääkiekkoilija, joka pelaa kotimaansa kolmanneksi korkeimmalla sarjatasolla HockeyEttan-joukkue Kristianstads IK:ssa. Hän on pelipaikaltaan vasen laitahyökkääjä.
Ura

Ratkovic Berndtsson on Kungälvs IK:n kasvatti. Hän siirtyi kaudeksi 2019–2020 IF Troja-Ljungbyn J18-joukkueeseen, jonka sisäisen piste-, maali- ja syöttöpörssin Ratkovic Berndtsson voitti tehoilla 26+20=46. Ratkovic Berndtsson sijoittui koko J18 Elitin maalipörssissä neljänneksi ja pistepörssissä kahdeksanneksi. Kaudeksi 2020–2021 hän siirtyi Frölunda HC:n junioreihin. Ratkovic Berndtsson pelasi kuusi ottelua seuran J20-joukkueessa ja kahdeksan ottelua J18-joukkueessa, kunnes Ruotsin juniorisarjat keskeytettiin koronavirusrajoitusten vuoksi jo lokakuun 2020 lopulla. Kaudella 2021–2022 hän oli Frölundan J20-joukkueen toiseksi paras maalintekijä ja kolmanneksi paras pistemies tehoilla 22+27=49.
Maaliskuussa 2022 Ratkovic Berndtsson teki Frölundan kanssa kaksivuotisen SHL-sopimuksen. Buffalo Sabres varasi hänet seitsemännellä kierroksella 202. pelaajana NHL:n varaustilaisuudessa 2022. Ratkovic Berndtsson sai tililleen ensimmäisen miesten pääsarjaottelunsa Mestarien liigan avauskierroksella 1. syyskuuta 2022 tšekkiläistä HK Hradec Královéa vastaan. Hänet merkittiin Frölundan 13. hyökkääjäksi. Ratkovic Berndtsson ei saanut ottelussa kuitenkaan peliaikaa. Ensimmäiset jääaikansa pääsarjatasolla hän sai seuraavassa ottelussaan CHL:n kolmannella kierroksella 8. syyskuuta 2022 vieraissa saksalaista Eisbären Berliniä vastaan. Ratkovic Berndtsson merkittiin Frölundan kolmosketjun vasempaan laitaan Jacob Nilssonin ja Anthony Grecon viereen. Hän sai ottelussa jääaikaa 9.45 minuuttia ja Ratkovic Berndtssonille merkittiin teholukema +1.
Ensimmäisen SHL-ottelunsa Ratkovic Berndtsson sai tililleen kauden 2022–2023 toisella kierroksella 22. syyskuuta 2022 Örebro HK:ta vastaan. Hänet merkittiin Frölundan 13. hyökkääjäksi, mutta Ratkovic Berndtsson jäi kuitenkin ilman peliaikaa. Ensimmäiset jääaikansa hän sai SHL:ssä seuraavassa ottelussa 24. syyskuuta 2022 vieraissa Malmö Redhawksia vastaan. Ratkovic Berndtsson merkittiin jälleen Frölundan 13. hyökkääjäksi. Hän sai ottelussa jääaikaa 3.26 minuuttia. Kaikkiaan Ratkovic Berndtsson pelasi kauden aikana SHL:ssä kahdeksan runkosarjaottelua ilman tehopisteitä sekä viisi CHL-ottelua tehden yhden maalin, jonka hän teki Mestarien liigan lohkovaiheen päätösottelussa 11. lokakuuta 2022 ranskalaista Brûleurs de Loups de Grenoblea vastaan. Suurimman osan kaudestaan Ratkovic Berndtsson pelasi kuitenkin Frölundan J20-joukkueessa, jonka toiseksi paras maalintekijä hän oli Noah Dower Nilssonin jälkeen 20 osumallaan. Ratkovic Berndtsson pelasi kauden aikana myös neljä ottelua lainalla Ruotsin toiseksi korkeimmalla sarjatasolla HockeyAllsvenskan-joukkue Östersunds IK:ssa marras-joulukuun 2022 vaihteessa.
Syyskuussa 2023 Ratkovic Berndtsson teki kauden 2023–2024 kattavan sopimuksen Mestis-joukkue Forssan Palloseuran kanssa. Hän ei kuitenkaan vastannut häneen kohdistuneisiin odotukssiin ja Ratkovic Berndtsson teki 22 runkosarjaottelussa tehot 4+7=11. Tammikuussa 2024 hänen sopimuksensa seuran kanssa purettiin. Samana päivänä Ratkovic Berndtssonin uutisoitiin siirtyvän loppukaudeksi kotimaansa kolmanneksi korkeimmalle sarjatasolle HockeyEttan-joukkue Kristianstads IK:hon.
Jadeskorpionin kirous

| Jadeskorpionin kirous> The Curse of the Jade Scorpion |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Letty Aronson Jack Rollins Charles H. Joffe Stephen Tenenbaum
Säveltäjä:  Dick Hyman
Kuvaaja:  Fei Zhao
Leikkaaja:  Alisa Lepselter
Tuotantosuunnittelija:  Santo Loquasto
Lavastaja:  Santo Loquasto
Pääosat:  Woody Allen Dan Aykroyd Helen Hunt Brian Markinson Wallace Shawn David Ogden Stiers Charlize Theron
Valmistustiedot
Valmistusmaa:  Yhdysvallat, Saksa
Tuotantoyhtiö:  DreamWorks
Levittäjä:  DreamWorks Netflix
Ensi-ilta:   5. elokuuta 2001  16. elokuuta 2002
Kesto:  102 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Jadeskorpionin kirous (The Curse of the Jade Scorpion) on vuonna 2001 ensi-iltansa saanut Woody Allenin ohjaama elokuva. Tässä screwball-komediassa viekas hypnotisoija saa vakuutustarkastajan ja tehokkuuskonsultin toteuttamaan jalokiviryöstön.
Arvioita

Turun Sanomien Tapani Maskulan mielestä Jadeskorpionin kirous edustaa ulkoisesti taattua Woody Allenia: ”sävytetty lavastus, hivelevä taustamusiikki ja mutkikas tarina nivoutuvat konseptiin hiottuina, yksityiskohdiltaan asiantuntevasti epookkia tukevina elementteinä.” Hän kuitenkin kaipaisi Allenilta tällaisten nostalgiapakettien sijaan terävämpiä luotauksia amerikkalaiseen nykykulttuuriin: ”Tyylikkään pintasilauksen alta Jadeskorpionin kirouksesta paistaa läpi kärttyisän miehen taaksepäin tuijottava äksyily.”
GP2X

| GP2X |
| --- | --- |


Kehittäjä:  GamePark Holdings
Julkaisu:  2005
Laitteisto:  Yksi 200MHz Host ARM920T, yksi 200MHz ARM940T
Tallennusväline:  Secure Digital
Edeltäjä:  GP32
Seuraaja:  GP2X Wiz
Lisää videopeliartikkeleitaVideopelien teemasivulla
GP2X on GamePark Holdingsin valmistama käsikonsoli, joka julkaistiin vuonna 2005.
Laitteella voi pelata pelejä, katsella elokuvia, kuunnella musiikkia ja katsoa kuvia. Tallennusmediana käytetään Secure Digital -muistikorttia. Virtansa GP2X ottaa kahdesta AA-paristosta tai verkkovirrasta.
Tekniset tiedot

Mitat
143,6 mm × 82,9 mm × 34 mm
Paino
161 g (ilman paristoja)
Näyttö
3.5 tuumaa, (resoluutio 320×240, värejä 260 000, tyyppi TFT LCD)
RAM
SDRAM 64 MB
Käyttöjärjestelmä
Linux
Tallennusmedia
SD-muistikortti
Virta
2 × AA-paristo tai verkkovirta
Ääni
3,5 mm Kuulokeliitäntä
Stereokaiuttimet
Liitännät
USB 2.0
TV-ulostulo
Aiheesta muualla

Wikimedia Commonsissa on kuvia tai muita tiedostoja aiheesta .
GP2X-wiki GP2X.org-sivustolla
Galantis

| Galantis |
| --- | --- |

 Galantis vuonna 2016
Tiedot
Toiminnassa:  2012–
Tyylilaji:  electro house, dancepop, progressiivinen house, big room house
Kotipaikka:   Tukholma, Ruotsi
Laulukieli:  englanti
Jäsenet:  Christian Karlsson   Linus Eklöw 
Levy-yhtiö:  Atlantic Records, Big Beat Records
Aiheesta muualla
Kotisivut
Infobox OKNimi-testi OK: 
Galantis on ruotsalainen elektronisen musiikin duo, johon kuuluvat Miike Snow -yhtyeen Christian Karlsson ja Linus Eklöw Style of Eye -sooloprojektistaan. He tapasivat Tukholmassa vuonna 2007 ja perustivat Galantiksen vuonna 2012.
Heidän esikoisalbuminsa julkaistiin keväällä 2015. Galantis julkaisi "Smile"-nimisen esikoissinglensä Atlantic Recordsin kautta loppuvuodesta 2013. Huhtikuussa 2014 Galantis julkaisi esikois-EP:nsä. Vuonna 2014 duon julkaisema kappale ”Runaway (U & I)” sijoittui Billboardin Dance/Electronic Digital Songs -listalla sijalle 19 ja Alankomaiden singlelistan sijalle 16.
Diskografia

Pharmacy (2015)
The Aviary (2017)
Church (2020)
Diskografia > EP:t

Raveheart (2012)
Galantis (2014)
Diskografia > Singlet

"Raveheart" (2012)
"Smile" (2014)
"You" (2014)
"Runaway (U & I)" (2014)
"Gold Dust" (2015)
"Peanut Butter Jelly" (2015)
"In My Head" (2015)
"Louder Harder Better" (2016)
"No Money" (2016)
"Make Me Feel" (with East & Young) (2016)
"Love on Me" (with Hook n Sling) (2016)
"Pillow Fight" (2016)
"Rich Boy" (2017)
"Hunter" (2017)
"Emoji" (2018)
"San Francisco" (with Sofia Carson) (2018)
"Bones" (with OneRepublic) (2019)
"I Found U" (with Passion Pit) (2019)
"We Can Get High" (with Yellow Claw) (2019)
"Roots" (with Valerie Broussard) (2019)
"Holy Water" (2019)
"Faith" (2019)
"The Lake" (Wrabelin kanssa) (2020)
"I Fly" (2020)
"Only a Fool" (Ship Wrekin ja Pink Sweatsin kanssa) (2020)
Heart break anthem (with [[Little Mix]] ja [[David Guetta]]
Aiheesta muualla

Galantiksen kotisivut
Follow the Blind

| Follow the Blind Blind Guardian |
| --- | --- | --- |

Studioalbumin tiedot
 Äänitetty : 1989 Karo Studio Münster, Länsi-Saksa
 Julkaistu: 14. huhtikuuta 1989
 Tuottaja(t): Kalle Trap
 Tyylilaji: power metal speed metal
 Kesto: 43.02
 Levy-yhtiö: Virgin Records
Blind Guardian muut julkaisut
| Battalions of Fear 1988 | Follow the Blind 1989 | Tales from the Twilight World 1990 |
Follow the Blind on power metal -yhtye Blind Guardianin toinen täyspitkä albumi. Yhtye jatkoi Follow the Blind levyllään tyylillisesti melko samalla tavalla kuin esikoisalbumillaan Battalions of Fearilla. Levyllä on muun muassa versio Beach Boysin Barbara Ann -kappaleesta, joka aloitti Blind Guardianin cover-sarjan 1960- ja 1970-lukujen pop-kappaleista.
Kappaleet

Inquisition – 0.40
Banish from Sanctuary – 5.27
Damned for All Time – 4.57
Follow the Blind – 7.10
Hall of the King – 4.16
Fast to Madness – 5.57
Beyond the Ice – 3.28
Valhalla – 4.56
Barbara Ann – 1.43 (The Regents ja Beach Boys -cover)
Bonuskappale
Don't Break the Circle – 4.28 (Demon -cover)
Vuoden 2007 uudelleenjulkaisun bonuskappaleet
Majesty – 7.28 (Demoversio)
Trial by the Archon – 3.57 (Demoversio)
Battalions of Fear – 6.06 (Demoversio)
Run for the Night – 3.33 (Demoversio)
Kokoonpano

Hansi Kürsch – laulu, basso
André Olbrich – kitara
Marcus Siepen – kitara
Thomen Stauch – rummut
Aiheesta muualla

Kotisivu (englanniksi)
Blind Guardianin julkaisut (Arkistoitu – Internet Archive) (englanniksi)
Follow the Blind Discogsissa. (englanniksi)
Albumi Follow the Blind Encyclopaedia Metallum -sivustolla (englanniksi)
Johan Holm

Johan Holm -nimisiä henkilöitä ovat olleet:
Johan Holm (1789–1866), suomalainen varatuomari ja kartanonomistaja
Johan Holm (1894–1973), suomalainen jääkärivänrikki
Johan Holm (s. 1955), suomalainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johan Holm”, voi hakea sivunnimihaulla, laajalla sivunnimihaulla tai tekstihaulla.
Jack Robinson

| 0 | 1 | 2 | 3 |
| --- | --- | --- | --- |
 Jack Robinson kentällä vuonna 2011.
Henkilötiedot
Syntymäaika: 1. syyskuuta 1993 (ikä 31)
Syntymäpaikka: Warrington, Englanti
Pelipaikka: vasen puolustaja
Pituus: 180 senttimetriä
Seura
Seura: Sheffield United
Junioriseurat
2008–: Liverpool
Seurat
| Vuodet | Seura | O | (M) |
| 2010–2014 | Liverpool | 3 | (0) |
| 2013 | → Wolverhampton W. | 11 | (0) |
| 2013–2014 | → Blackpool | 34 | (0) |
| 2014–2018 | Queens Park Rangers | 39 | (2) |
| 2014–2015 | → Huddersfield Town | 30 | (0) |
| 2018–2020 | Nottingham Forest | 56 | (2) |
| 2020– | Sheffield United | 71 | (6) |
Maajoukkue
| 2008 | Englanti U16 | 1 | (0) |
| 2009–2010 | Englanti U17 | 5 | (0) |
| 2010 | Englanti U18 | 1 | (0) |
| 2011–2012 | Englanti U19 | 12 | (1) |
| 2012–2014 | Englanti U21 | 10 | (1) |
 Seurajoukkueuran tilastot kattavat vain kansalliset sarjat, päivitetty 21. heinäkuuta 2023.  Maajoukkueuran tilastot päivitetty 21. elokuuta 2020.
Jack Robinson (s. 1. syyskuuta 1993 Warrington, Englanti) on englantilainen jalkapalloilija, pelipaikaltaan vasen puolustaja. Hän on edustanut useita englantilaisseuroja, kuten Englannin Valioliigan Liverpoolia, jossa hän pelasi kolme valioliigaottelua. Hän pelasi kaudella 2011–2012 myös kaksi alkukierrosten ottelua Englannin liigacupissa, jonka Liverpool lopulta voitti. Eurooppa-liigassa hän pelasi kaksi ottelua. Tammikuussa 2020 hän siirtyi Valioliigassa pelaavaan Sheffield Unitediin mestaruussarjan Nottingham Forestista, jossa hän pelasi 1,5 vuoden ajan. Hän pelasi Sheffieldissä kesä-heinäkuussa 2020 kuusi valioliigaottelua, jotka kaikki avauskokoonpanossa. Kaudella 2020–2021 hän pelasi 11 valioliigaottelua mutta oli tammi-huhtikuun poissa kentiltä loukkaantumisen vuoksi. Mestaruussarjassa hän on pelannut kuudessa eri seurassa kaikkiaan 224 ottelua (ja lisäksi kaksi nousukarsintaottelua) ja tehnyt kymmenen maalia.
Robinson pelasi neljä ottelua alle 19-vuotiaiden Euroopan-mestaruuskilpailuissa 2012 ja yhden ottelun alle 21-vuotiaiden Euroopan-mestaruuskilpailuissa 2013.
Aiheesta muualla

Kuvia tai muita tiedostoja aiheesta Jack Robinson Wikimedia Commonsissa
Sheffield United – Englannin mestaruussarja
1 Cooper |
2 Gilchrist |
3 McCallum |
4 Arblaster |
5 Trusty |
6 Souttar |
7 Brewster |
8 Hamer |
9 Moore |
10 O’Hare |
13 Grbić |
14 Burrows |
15 Ahmedhodžić |
16 Shackleton |
17 A. Davies |
19 Robinson |
21 Souza |
22 T. Davies |
25 Slimane |
29 Coulibaly |
31 Faxon |
33 Norrington-Davies |
34 Marsh |
35 Brooks |
38 Seriki |
42 Peck |
  Campbell |
  Rak-Sakyi |
Manageri Wilder
Joel Shepherd

| Joel Shepherd> Henkilötiedot |
| --- | --- |
Syntynyt: 1974 Adelaide, Australia
Kirjailija
Esikoisteos:  Crossover
Aiheesta muualla
Kotisivut
Löydä lisää kirjailijoitaKirjallisuuden teemasivulta
Joel Shepherd (s. 1974 Adelaide, Australia) on tieteis- ja fantasiakirjailija.
Shepherin teos Crossover on ollut ehdolla Aurealis-palkinnon saajaksi.
Teoksia

Teoksia:
Sasha (2007)
Petrodor (2008)
Tracato (2009)
Haven (2010)
Crossover (2001)
Breakaway (2003)
Killswitch (2004)
23 Years on Fire (2013)
Operation Shield (2014)
Originator (2015)
Renegade (2015)
Drysine Legacy (2015)
Kantovan Vault (2017)
Defiance (2017)
Croma Venture (2018)
Rando Splicer (2019)
Qalea Drop (2020)
Ceephay Queen (2022)
Aiheesta muualla

Joel Shepherd Internet Speculative Fiction Database -sivustolla (englanniksi)
Goodreads-sivustolla (englanniksi)
Encyclopedia of Science Fiction -sivustolla (englanniksi)
Jeffrey Lundgren

| Jeffrey Lundgren> Henkilötiedot |
| --- | --- |
Syntynyt: 3. toukokuuta 1950 Independence, Missouri, Yhdysvallat
Kuollut: 24. lokakuuta 2006 (56 vuotta) Southern Ohio Correctional Facility, Lucasville, Ohio, Yhdysvallat (teloitettu)
Kansalaisuus:   Yhdysvallat
Puoliso:  Alice Keeler
Lapset:  2
Muut tiedot
Rikokset:  joukkomurha
Uhrit:  5
Vangittu:  7. tammikuuta 1990
Rangaistus:  kuolema (26. syyskuuta 1990)
Jeffrey Don Lundgren (3. toukokuuta 1950 – 24. lokakuuta 2006) oli yhdysvaltalainen lahkojohtaja ja rikollinen. Hän varttui Kristuksen yhteisöön kuuluneessa uskonnollisessa perheessä. Hän oli vuodesta 1970 naimisissa puolisonsa Alicen kanssa. Hän palveli Vietnamin sodassa.
Lundgren joutui 1980-luvulla erotetuksi viroistaan Kristuksen yhteisössä. Hän oli toiminut temppelioppaana ja antanut Raamatun sekä Mormonin kirjan opetusta. Hän julistautui profeetaksi ja perusti oman pienen kulttinsa. Kultin jäsenet muuttivat Lundgrenien luo ja antoivat varansa kultin käyttöön. Kultin sisällä suunniteltiin hyökkäystä Kirtlandin temppeliin (Ohio), ja miesjäsenet saivat tätä tarkoitusta varten puolisotilaallista koulutusta. Lundgren päätti toteuttaa iskun 3. toukokuuta 1988, mutta perui sen sittenkin.
Vuonna 1989 Lundgren kuitenkin murhasi ampumalla viisi henkilöä, hänen opetuksiaan seuranneen Averyn perheen. Murha tapahtui kultin jäsenten käyttöön vuokratussa maalaistalossa, jossa murhien jälkeen pidettiin rukouskokous. Poliisit ja FBI:n agentit kävivät paikalla tutkimassa raportteja suunnitellusta iskusta temppeliin, mutta kukaan ei tiennyt asiasta mitään, ja kaikki sanoivat asuvansa talossa omasta tahdostaan. Ketään ei pidätetty. Kultin jäsenet lähtivät vuorille Länsi-Virginiaan, josta siirryttiin lokakuussa 1989 Missouriin. Länsi-Virginiassa Lundgren oli valinnut toiseksi vaimokseen Kathryn Johnsonin. Kathrynin mies Larry Johnson ei pitänyt tästä, ja vielä vuoden 1989 aikana hän kertoi viranomaisille Lundgrenin tekemistä murhista.
Tammikuussa 1990 löydettiin surmattujen ruumiit. Lundgren pidätettiin Kaliforniassa 7. tammikuuta. Hän väitti toimineensa Jumalan käskystä. Murhat olivat hänestä olleet Siioniin pääsyn edellytys. 1990-luvulla vankilassa ollessaan hän meni naimisiin Kathryn Johnsonin kanssa. Pari sai tyttären. Lundgrenilla oli lapsia myös Alicen kanssa. Alice sai hänestä avioeron.
Lundgren sai kuolemantuomion, joka pantiin täytäntöön lokakuussa 2006 myrkkyruiskeella. Armahdus evättiin muun muassa siitä syystä, että Lundgren oli tehnyt rikokset kylmän laskelmoidusti. Kolme uhreista oli ollut iältään 7–15-vuotiaita lapsia. Tapauksen johdosta annettiin langettavia tuomioita myös muille, mutta vain Jeffrey Lundgren tuomittiin kuolemaan.
Aiheesta muualla

Jeffrey Lundgren Clemency Report (Arkistoitu – Internet Archive) (englanniksi)
F. H. B. Lagus

Frithiof Henrik Bernhard Lagus (19. tammikuuta 1855 Sumiainen – 29. maaliskuuta 1936 Rauma) oli suomalainen seminaarin lehtori, kirjailija ja suomentaja.
Laguksen vanhemmat olivat kappalainen, varapastori Johan Henrik Lagus ja Maria Karolina Pistolekors. Hän pääsi ylioppilaaksi 1873 Jyväskylän alkeisopistosta ja opiskeli Helsingin yliopistossa valmistuen filosofian kandidaatiksi 1890.
Lagus toimi sanomalehti Auran toimittajana 1890–1894, Sääksmäen kansanopiston opettajana 1894–1899 sekä Rauman opettajaseminaarissa kollegana 1899–1906 ja lehtorina 1906–1922.
Lagus oli naimisissa vuodesta 1891 Fanny Wilhelmina (Mimmi) Wickströmin kanssa. Lagus teki vaimonsa kanssa testamenttilahjoituksen Suomalaiselle Tiedeakatemialle. Vuodesta 1942 alkaen on tämän lahjoituksen korkotuotoista jaettu joka kolmas vuosi Bernhard ja Mimmi Laguksen palkinto parhaasta kasvatustieteellisestä tutkimuksesta.
Teoksia

Taavetti Livingstone, hänen elämänsä ja toimensa. Kansanvalistus-seuran toimituksia 29. Kansanvalistus-seura, Helsinki 1881
Kolme matkaa Afrikassa : H. M. Stanleyn nuoruus ja ensimmäiset tutkimusmatkat. Kansanvalistus-seuran toimituksia 68. Kansanvalistus-seura, Helsinki 1889
Kertomus asuinrakennuksista Sumiaisissa. Kansatieteellisiä kertomuksia 1. Suomalaisen Kirjallisuuden Seura, Helsinki 1893
Juhlaruno : Rauman seminaarin 25-vuotisessa juhlassa kesäkun 10 päivänä 1921. Rauma 1921
Muistelmia ja kuvauksia kielitaistelun ajoilta; kirjoittanut F. H. B. Lagus. WSOY 1924
Amurinmaan retki : suomalainen kommunismin koe : tositapausten mukaan. WSOY 1925
Suomennoksia

John Bunyan : Kristityn ja kristityn lesken vaellus : helppohintainen pain. sunnuntaikouluja ja kotia varten. Edlund, Helsinki 1880
Gustaf Schröder : Yrjänä Kailanen ja hänen poikansa : kuvaelmia Ruotsin suomalaisten elämästä ja metsästyksistä Vermlannin ja Taalain metsäseuduilla. Sisältää 4 kuvaa, jotka on piirtänyt August Malmström sekä kartan, osoittava suomalaisten muuttotiet Ruotsiin. WSOY 1894
Georg Eberg : Sana : romaani. Osuuskunta Länsi-Suomi, Rauma 1907
Carl von Wardenberg : Taistelulla saavutettu : novelli. Osuuskunta Länsi-Suomi, Rauma 1908
Josef Wiener-Braunsberg : Ylimmän oikeuden edessä : rikos- ja rakkaudentarina Tyroolin vuoristosta. Osuuskunta Länsi-Suomi, Rauma 1908
Max von Schaegel : Huonossa maineessa : kertomus Tyroolista. Osuuskunta Länsi-Suomi, Rauma 1909
Aiheesta muualla

Vapaasti ladattavia F. H. B. Laguksen e-kirjoja Projekti Lönnrotilta sekä Project Gutenbergiltä
Helsingin yliopiston ylioppilaskunnan arkisto : F. H. B. Laguksen muistelmateos Muistelmia ja kuvauksia kielitaistelun ajoilta
Jyväskylän kaupunginkirjasto - Keski-Suomen maakuntakirjasto : Aineistoa Keski-Suomen historiasta : F. H. B. Laguksen kirja Kertomus asuinrakennuksista Sumiaisissa (Arkistoitu – Internet Archive)
Fritz Todt

Valtakunnanministeri Todt maaliskuussa 1940.
Fritz Todt (4. syyskuuta 1891 Pforzheim – 8. helmikuuta 1942) oli saksalainen insinööri, Organisation Todtin perustaja ja varustelusta vastaava Saksan valtakunnanministeri, Reichsminister für Bewaffnung und Munition.